El Tren de Nadal circula per Burjassot, fins al 5 de gener
2025-07-24

Els dies previs a l’arribada del Pare Noel i amb l’objectiu que grans i menuts gaudisquen d’aquests dies nadalencs tan entranyables i especials per a tots, el màgic Tren de Nadal arribarà a Burjassot la vesprada del diumenge 22 de desembre. Un Tren que, amb música nadalenca i amb els follets, fa que el Nadal puga sentir-se des de tots els racons del municipi.

El Tren tindrà farà les eixides des de la Plaça Gómez Ferrer, just al costat de la Policia Local de Burjassot, i el seu horari, el primer dia d’eixida, serà de 17.00 a 19.35 hores. Des del 23 de desembre al 4 de gener de 2025, l’horari serà d’11.00 a 13.35 hores i de 17.00 a 19.35 hores. Els dies 24 i 31 de desembre i del 5 de gener, només tindrà horari de matí, d’11.00 a 13.35 hores. Romandrà tancat els dies 25 de desembre de 2024 i 1 de gener de 2025.

L’aforament màxim per viatge, amb eixida cada 25 minuts, serà de 64 persones. No podran pujar-se carros al tren, per seguretat i per les limitades dimensions dels vagons.

Aquesta iniciativa, que parteix de la Regidoria de Comerç, dirigida per Rosa Coca, de la mà de CEMEF, l’empresa pública dependent de l’Ajuntament, vol donar l’oportunitat a tota la ciutadania de gaudir del municipi d’una manera diferent, de passeig amb el tren i a través dels ulls dels més xicotets de la casa.

Els tiquets per al tren es podran obtindre en els comerços de Burjassot, i també l’Ajuntament en horari de 09.00 a 14.00 hores, de dilluns a divendres. A l’Ajuntament es començaran a repartir els tiquets el divendres 20 de desembre.